‘પણ એમનો મનુ તો આટલે ખરો કે નંઈ ? એને કેઈ દો. ખરાબ લાગે…. તરત ફોન કરો. છે નંબર ?’ આઈસીયુની બહાર કલબલાટ મચી ગયો. જતાં-આવતાં બધાં આ ધમાલ જોઈ રહ્યાં. વીસેક મિનિટમાં આખો ઝમેલો પોતપોતાને ભાગે આવેલાં કામ કરવા વેરવિખેર થઈ ગયો. આઈસીયુમાં ચિંતાગ્રસ્ત ચહેરાઓની આવનજાવન ચાલુ રહી. લગભગ સાડાઅગિયારે વડીલનાં સંબંધીઓનો પહેલો જથ્થો આઈસીયુ પાસે આવી ઊભો. એ કદાચ છોટુકાકાને ત્યાંનો મનુ-પરિવાર હોઈ શકે. કુલ માથાં ત્રણ.